stanford-oval/wikipedia huggingface dataset:
ลูน่าออนไลน์
จุดเด่น > ความน่ารักของตัวละคร

ลูน่าออนไลน์ ในประเทศไทย โชว์จุดเด่นของเกมด้วยการสร้างให้ลูน่าออนไลน์เป็นเกม "แอ๊บแบ๊ว" แห่งปี ด้วยความที่ตัวละครมีความน่ารัก สดใส และมีขนาดตัวละครเล็กกว่าความเป็นจริง ซึ่งต่างจากเกมอื่นๆ ในตลาดเกมส่วนใหญ่ที่เน้นตัวละครที่สมจริง นอกจากนั้นยังมีระบบเปลี่ยนหน้า ตามคำพูดของตัวละคร ที่สามารถแสดงออกถึงอารมณ์ต่างๆ ของตัวละคร รวมไปถึงยังมีสามารถให้ตัวละครเต้นได้ ซึ่งในลูน่าออนไลน์ยังมีท่าเต้นจากเพลง "Tell me" ของวง วันเดอร์เกิลส์ ด้วย
จุดเด่น > ระบบหาคู่รักออนไลน์

ลูน่าออนไลน์ เป็นเกมที่เน้นให้เป็นเกมสังคมจริง (Real Community) โดยมีระบบหาคู่รักออนไลน์ (Date Matching) ซึ่งเป็นระบบหาคู่รักตามที่ได้ลงทะเบียนไว้ จากสิ่งที่ชอบ และไม่ชอบ เมื่อตัวละครของผู้ที่มีสิ่งที่ลงทะเบียนไว้เหมือนกันในแผนที่เดียวกัน ก็จะแสดงหัวใจบนหัวของตัวละครทั้งคู่ อีกทั้งผู้พัฒนาก็เน้นให้ลูน่าออนไลน์ เป็นเกมคู่รักของจริงมากขึ้นเรื่อยๆ อีกทั้งยังมีการจัดอีเว็นต์เกม (ที่ประเทศเกาหลี) "Date On!" ที่ชวนคู่รักในเกม มาเดทกันจริงๆ ด้วย
การเปิดให้บริการ

ลูน่าออนไลน์ เป็นเกมที่พัฒนาโดยทีมพัฒนาจากประเทศเกาหลี แต่ปัจจุบันได้รับความนิยม และมีการเซ็นสัญญา เพื่อเปิดให้บริการในประเทศต่างๆ ทั่วโลก ไม่ว่าจะเป็นใน ไทย ญี่ปุ่น สิงคโปร์ มาเลเซีย ไต้หวัน และ อเมริกาเหนือ ซึ่งในบางประเทศก็มีการเปลี่ยนแปลงเนื้อหา หรือการให้บริการของเกมให้เหมาะสมกับประเทศนั้นๆ
การเปิดให้บริการ > การให้บริการในประเทศญี่ปุ่น

ในประเทศญี่ปุ่น "ลูน่าออนไลน์" ถูกเปลี่ยนชื่อเป็น "Legend of LUNA" เปิดให้บริการโดย NHN Japan โดยมีการเปลี่ยนรูปแบบเนื้อหาในเกมบางประการ เพื่อทำให้เหมาะสมกับตลาดเกมในญี่ปุ่น นั้นคือการเปลี่ยนภาพประจำตัวของ NPC  ให้มีความสวยงามตามแบบฉบับมังงะ ของญี่ปุ่น ซึ่งถือเป็นจุดเด่นการให้บริการในประเทศญี่ปุ่น
รางวัลที่ได้รับ

Thailand Game Award 2008 - รางวัล MMORPG ยอดเยี่ยม
Compgamer Awards 2009 - รางวัลเกมออนไลน์ยอดเยี่ยม
ดูเพิ่ม

Titan Online
แหล่งข้อมูลอื่น > เว็บไซต์หลัก

luna.eyainteractive.com เก็บถาวร 2010-01-23 ที่ เวย์แบ็กแมชชีน - เว็บไซต์หลักของลูน่าออนไลน์
lunaonline.in.th เก็บถาวร 2008-12-08 ที่ เวย์แบ็กแมชชีน - เว็บไซต์หลักของลูน่าออนไลน์ที่เปิดให้บริการในไทย (ยุติการให้บริการแล้ว)
Playpark LUNA Onlineเก็บถาวร 2017-07-26 ที่ เวย์แบ็กแมชชีน - เว็บไซต์หลักลูน่าออนไลน์ที่เปิดให้บริการในประเทศไทยภายใต้ Playpark
luna.runup.com.my เก็บถาวร 2009-07-07 ที่ เวย์แบ็กแมชชีน - เว็บไซต์หลักของลูน่าออนไลน์ที่เปิดให้บริการในมาเลเซียโดย Run Up
luna.runup.com.sg เก็บถาวร 2009-07-07 ที่ เวย์แบ็กแมชชีน - เว็บไซต์หลักของลูน่าออนไลน์ที่เปิดให้บริการในสิงคโปร์โดย Run Up
แหล่งข้อมูลอื่น > เว็บแฟนไซต์

luna.gamemeca.com - เว็บไซต์แฟนไซต์ลูน่าออนไลน์ของ Gamemeca
luna.cyfren.com เก็บถาวร 2009-02-07 ที่ เวย์แบ็กแมชชีน - เว็บไซต์แฟนไซต์ลูน่าออนไลน์ของ cyfren
luna.os.co.th เก็บถาวร 2012-07-30 ที่ เวย์แบ็กแมชชีน - เว็บแฟนไซต์ลูน่าออนไลน์ของ Online-Station
lunaupdate.exteen.com เก็บถาวร 2017-05-17 ที่ เวย์แบ็กแมชชีน - บล็อกแฟนไซต์ลูน่าออนไลน์ที่รวบรวบข้อมูลมากมาย
sstwclub.com เก็บถาวร 2010-08-14 ที่ เวย์แบ็กแมชชีน - เว็บแฟนไซต์ลูน่าออนไลน์ของกิลด์สุสๅนเทวะหนึ่งในกิลด์ของลูน่าประเทศไทยที่รวบรวบข้อมูลมากมาย
หากพบคู่รักจะมีการแสดงหัวใจบนหัวของตัวละครด้วย
รายชื่อแชมป์โลกมวยสากลรุ่นซูเปอร์ฟลายเวท

นี่เป็นรายชื่อของแชมป์โลกรุ่นซูเปอร์ฟลายเวทเรียงตามสถาบัน ซึ่งเป็นที่ยอมรับโดยองค์กรมวยที่เป็นที่ยอมรับสี่แห่ง:
สมาคมมวยโลก (WBA) ก่อตั้งเมื่อ พ.ศ. 2464 ในชื่อสมาคมมวยแห่งชาติ (NBA) WBA ในบางครั้งจะมีแชมป์โลกในรุ่นเดียวกันถึง 2 คน คือซูเปอร์แชมป์ และแชมป์โลกปกติ
สภามวยโลก (WBC) ก่อตั้งเมื่อ พ.ศ. 2506
สหพันธ์มวยนานาชาติ (IBF) ก่อตั้งเมื่อ พ.ศ. 2526
องค์กรมวยโลก (WBO) ก่อตั้งเมื่อ พ.ศ. 2531
วัดพระธาตุจอมรุ่ง

พระธาตุจอมรุ่ง สามารถหมายถึง
วัดพระธาตุจอมรุ่ง (ท่าไร่ก๋อง) ตำบลแม่เย็น อำเภอพาน จังหวัดเชียงราย
วัดพระธาตุจอมรุ่ง (บ้านใหม่พัฒนา) ตำบลแม่เย็น อำเภอพาน จังหวัดเชียงราย
ลูนี่ตูนส์ บ้าหลุดโลก

| ลูนี่ตูนส์ บ้าหลุดโลก |
| --- | --- |
แสดงนำ: Charlie Schlatter   Jessica Di Cicco   Jason Marsden   Rob Paulsen   Kevin Michael Richardson   Candi Milo
บรรยายโดย: Candi Milo
ประเทศแหล่งกำเนิด: สหรัฐอเมริกา
จำนวนตอน: 26
การผลิต
ผู้อำนวยการผลิต: Sander Schwartz
ผู้อำนวยการสร้าง: Ron Myric
ความยาวตอน: ประมาณ 30 นาที
ออกอากาศ
เครือข่าย: The WB Television Network (สหรัฐอเมริกา)  การ์ตูนเน็ทเวิร์ค (เอเชีย)
ออกอากาศ: 17 กันยายน พ.ศ. 2548 – ปัจจุบัน
ลูน่าติด บ้าหลุดโลก (Loonatics Unleashed) เป็นการ์ตูนทีวีแอนิเมชันของประเทศสหรัฐอเมริกา ผลิตโดย Warner Bros. ฉายที่อเมริกาผ่านทางช่อง Kids' WB! ในประเทศไทยฉายผ่านทางทรูวิชั่นส์ ช่อง 29 สำหรับระบบอนาล็อกและช่อง 32 สำหรับระบบดิจิตอล หรือช่อง การ์ตูนเน็ตเวิร์ค เนื้อหาหลักของการ์ตูนเรื่องนี้จะเป็นเรื่องของลูกหลานของตัวละครในเรื่อง ลูนี่ตูนส์ โดยจะผสมอารมณ์ขันในแบบฉบับของลูนี่ตูนส์ และยังคงมีฉากต่อสู้ผสมอยู่ด้วย
เนื้อเรื่อง

ในปีค.ศ. 2772 เกิดดาวตกพุ่งชนลงที่แอ๊คเมโทรโพลิส (เป็นการผสมคำระหว่าง แอ๊คมี่ ซึ่งเป็นบริษัทผลิตสินค้าให้กับพวกลูนี่ตูนส์ กับ เมโทรโพลิส เมืองของซูเปอร์แมน) ทำให้โลกหลุดจากวงโคจร จากเหตุการณ์ครั้งนั้นได้เกิดการปลดปล่อยพลังเหนือมนุษย์ ก่อกำเนิดฮีโร่สายพันธุ์ใหม่ ลูนาติคส์ (สำหรับประเทศไทยจะเรียกว่า ซูเปอร์ตูนส์) แต่ในขณะเดียวกันก็มีคนบางคนที่ได้รับพลังพิเศษแต่กลับใช้มันในทางที่ผิด ซึ่งเป็นหน้าที่ของเหล่าลูนาติคส์ที่จะหยุดยั้งพวกนั้นไว้
ตัวละคร > ลูนาติคส์ > เอซ บันนี่

ลูกหลานของ บักส์ บันนี
ชื่อภาษาอังกฤษ Ace Bunny
สีชุด เหลือง
ผู้ให้เสียงพากย์ Charlie Schlatter
หัวหน้าหลักของสมาชิกลูนาติคส์ มีสายตาอินฟราเรดและสามารถยิงแสงเลเซอร์ออกมาจากตาได้ เขายังมีความสามารถในศิลปะป้องกันตัวและใช้ดาบเป็นอาวุธ ก่อนทีจะได้รับพลัง เอซเป็นสตั๊นท์แมนที่ฝันอยากเป็นนักแสดงเอง และเช่นเดียวกับบรรพบุรุษของเขา เอซก็มีมุขเช่นเดียวกับที่บักส์ บันนี่เคยใช้ (เช่น What's up, Doc? หรือ Of course, you realize this means war)
ตัวละคร > ลูนาติคส์ > เล๊กซี่ บันนี่

ลูกหลานของ โลล่า บันนี่
ชื่อภาษาอังกฤษ Lexi Bunny
สีชุด ชมพู
สมาชิกหญิงของลูนาติคส์ เธอมีหูที่สามารถฟังเสียงได้ในระยะไกลและมีพลังจิต นอกจากนั้นยังมีความไวสูง ก่อนหน้าที่จะได้รับพลัง เธอเป็นนักศึกษาของมหาวิทยาลัยแอ๊คเมโทรโพลิส ซึ่งต้องการจะเป็นเชียร์ลีดเดอร์ แต่เพราะเก่งกว่ารุ่นพี่ของเธอทำให้เธอไม่ได้รับเลือก ว่ากันว่าเล๊กซี่น่าจะเป็นลูกหลานของบักส์ บันนี่ ตามความสัมพันธ์ของบักส์กับโลล่าในลูนี่ตูนส์ต้นฉบับ
ตัวละคร > ลูนาติคส์ > แดนเจอร์ ดั๊ค

ลูกหลานของ แดฟฟี่ ดั๊ค
ชื่อภาษาอังกฤษ Danger Duck
สีชุด ส้ม
ดั๊คเป็นตัวละครประเภทอีโก้จัด ฝันอยากเป็นหัวหน้าทีมลูนาติคส์เอง เขามีพลังย้ายมวลสาร (หรือที่ในเพลงเปิดตัวเขียนว่า "Quantum Quack" ซึ่งดั๊คเรียกว่าการ "Quacking") และมีพลังในการขว้างลูกบอลพลังงานที่เลือกสารต่างๆใส่เป้าหมายได้ ก่อนหน้าที่ได้รับพลังดั๊คเป็นคนทำความสะอาดสระว่ายน้ำและฝันอยากเป็นไลฟ์การ์ด ดั๊คเป็นลูนาติคส์คนเดียวในเรื่องที่ถูกเรียกด้วยนามสกุล (ดั๊ค) แทนที่ชื่อจริง (แดนเจอร์)
ตัวละคร > ลูนาติคส์ > เทค อี โคโยตี้

ลูกหลานของ ไวลี อี. ไคโยตี
ชื่อภาษาอังกฤษ Tech E. Coyote
สีชุด เขียว
เทคเป็นช่างเทคนิคประจำทีม เป็นคนที่มีความฉลาดสูงมาก เขาสามารถสร้างแม่เหล็กไฟฟ้าซึ่งสามารถยกวัตถุจากระยะไกลได้และยังมีความสามารถในการฟื้นฟูร่างกายที่เสียหายหรือถูกทำลายได้แต่ยังคงได้รับความเจ็บปวดแบบปกติ (ซึ่งเป็นความสามารถเดียวกับบรรพบุรุษของเขา) ก่อนหน้าที่จะได้รับพลัง เทคเป็นนักวิจัยของสถาบันแอ๊คเม่และถูกปฏิเสธผลงานของเขา หน้าที่หลักๆของเทคมักจะเป็นการสร้างอาวุธและยานพาหนะ
ตัวละคร > ลูนาติคส์ > แสลม แทซมาเนี่ยน

ลูกหลานของ แทซมาเนี่ยน เดวิล
ชื่อภาษาอังกฤษ Slam Tasmanian
สีชุด ม่วง
แสลมเป็นพวกใช้กำลังในทีม เขาสามารถหมุนตัวเป็นทอร์นาโด, หมุนเป็นไฟฟ้า และสามารถปล่อยพายุหมุนออกจากแขนได้  ก่อนหน้าที่จะได้พลังแสลมเป็นนักมวยปล้ำอาชีพใช้ชื่อว่า "ลมป่วนสลาตัน" (Twisted Spinner)โดยปกติแสลมมักจะพูดไม่เป็นภาษาคน (เช่นเดียวกับบรรพบุรุษของเขา) แต่พวกลูนาติคส์ส่วนมากก็เข้าใจสิ่งที่เขาพูด
ตัวละคร > ลูนาติคส์ > เรฟ รันเนอร์

ลูกหลานของ โร้ด รันเนอร์
ชื่อภาษาอังกฤษ Rev Runner
สีชุด แดง
เรฟเป็นตัวละครความเร็วสูง เขามีพลังในการวิ่งและบินและยังมีเรดาร์พลังจิต ซึ่งสามารถระบุตำแหน่งของเพื่อนร่วมทีมได้ ก่อนหน้าที่จะได้รับพลัง เรฟเป็นเด็กส่งอาหารแต่มักจะส่งช้าจนอดได้เงินหลายครั้ง (เพราะว่าอาหารที่ส่งนั้น ถ้าส่งช้าเกิน 30 นาทีลูกค้าจะได้ฟรี) ว่ากันว่าเรฟเองก็เป็นคนมีปัญญาพอควรเพราะตอนเป็นเด็กส่งอาหารก็เคยประดิษฐ์รองเท้าสเก็ตพลังจรวดขึ้นเอง รวมทั้งเขายังสามารถเข้าใจและวิเคราะห์ปัญหาต่างๆได้พอๆกับเทคเลยทีเดียว ตรงข้ามกับบรรพบุรุษของเขา เรฟสามารถพูดภาษาอังกฤษได้ (ซึ่งโร้ด รันเนอร์พูดได้แค่ "มี๊บ มี๊บ")
ตัวละคร > ลูนาติคส์ > ซาดาเวีย

ชื่อภาษาอังกฤษ Zadavia
หัวหน้าของกลุ่มลูนาติคส์ มักปรากฏตัวมาในรูปแบบของโฮโลแกรม เป็นคนออกคำสั่งและถ่ายทอดเหตุการณ์ให้กับพวกลูนาติคส์และยังรอบรู้เรื่องต่างๆในแอ๊คเมโทรโพลิส ตัวตนของเธอนั้นยังคงเป็นปริศนา
รายชื่อตอน > ฤดูกาลที่ 2

Secrets of the Guardian Strike Sword
A Creep in the Deep
I am Slamacus
The Heir Up There
Family Business
Cape Duck
The Hunter
It Came From Outer Space
Apocalypso
In the Pinkster
The Music Villain
The Fall of Blanc (1)
In Search of Tweetums (2)
ดีวีดี

ลูนี่ตูนส์ บ้าหลุดโลก ได้มีการวางจำหน่ายเป็นดีวีดีโซน 1 ฤดูกาลที่ 1 ในวันที่ 13 มีนาคม ค.ศ. 2007และวางจำหน่ายฤดูกาลที่ 2 ในวันที่ 14 สิงหาคม ค.ศ. 2007
เกร็ด

จากตอน The Menace of Mastermind ทำให้เราทราบว่าสีขนของเหล่าลูนาติคส์จะเปลี่ยนสีไปตามชุดที่พวกเขาใส่ (อาจจะเป็นแสงจากชุดก็ได้)
ในตอน Stop the World, I Want to Get Off ดั๊คหยิบทั่งเล็กทองคำออกมาจากพิพิธภัณฑ์ ซึ่งทั่งเหล็กนั้นเป็นอุปกรณ์ที่มักใช้ประจำในลูนี่ทูนส์
ในตอน Acmegeddon - Part II ซาดาเวียเปิดเผยว่าตนมาจากดาวชื่อ "เฟรเลนจ์" ซึ่งชื่อดาวมาจากชื่อของ Isadore "Friz" Freleng ซึ่งเป็นอะนิเมเตอร์ให้กับการ์ตูนลูนี่ทูนส์ในปี 1928-1995 ซึ่งเสียชีวิตในปีนั้น
แหล่งข้อมูลอื่น

เว็บไซต์อย่างเป็นทางการของลูนี่ตูนส์ บ้าหลุดโลก เก็บถาวร 2006-11-19 ที่ เวย์แบ็กแมชชีน (อังกฤษ)
สกุลบัวผุด

| สกุลบัวผุด |
| --- | --- |

ดอกและหน่อของ Rafflesia arnoldii

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Malpighiales
วงศ์:: Rafflesiaceae
สกุล:: Rafflesia R.Br.

สปีชีส์
 ดูเนื้อหา
สกุลบัวผุด หรือ Rafflesia เป็นสกุลของพืชเบียนที่เป็นพืชมีดอก มีสมาชิกประมาณ 28 สปีชีส์ พบในเอเชียตะวันออกเฉียงใต้ในอินโดนีเซีย มาเลเซีย ไทย และฟิลิปปินส์
การจัดจำแนก

Rafflesia arnoldii
Rafflesia aurantia
Rafflesia azlanii
Rafflesia baletei
Rafflesia bengkuluensis
Rafflesia cantleyi
Rafflesia gadutensis
Rafflesia hasseltii
Rafflesia keithii
Rafflesia kerrii
Rafflesia leonardi
Rafflesia lobata
Rafflesia manillana
Rafflesia micropylora
Rafflesia mira
Rafflesia patma
Rafflesia philippensis
Rafflesia pricei
Rafflesia rochussenii
Rafflesia schadenbergiana
Rafflesia speciosa
Rafflesia tengku-adlinii
Rafflesia tuan-mudae
Rafflesia verrucosa
Rafflesia borneensis
Rafflesia ciliata
Rafflesia titan
Rafflesia witkampii
การจัดจำแนก > การสูญเสียจีโนมในคลอโรพลาสต์

งานวิจัยที่ตีพิมพ์ในวารสาร Molecular Biology and Evolution รายงานว่าพืชในสกุลบัวผุดชนิดหนึ่งในเกาะลูซอน ฟิลิปปินส์ Rafflesia lagascae (ชื่อเดิมคือ R. manillana) ได้สูญเสียจีโนมใน คลอโรพลาสต์ ซึ่งเกิดจากวงชีวิตแบบปรสิตของพืชชนิดนี้ การค้นพบนี้ทำให้ Rafflesia เป็นพืชบกชนิดแรกที่พบว่าไม่มีจีโนมในคลอโรพลาสต์ ซึ่งเดิมคิดว่าเป็นไปไม่ได้
ดอกบานของ Rafflesia keithii ขนาดเส้นผ่านศูนย์กลางประมาณ 80 cm
ดอกบัวผุด
Rafflesia pricei ในซาบะฮ์
วัดพระธาตุจอมศีล

| วัดพระธาตุจอมศีล |
| --- | --- |

ที่ตั้ง: ตำบลบ้านถ้ำ อำเภอดอกคำใต้ จังหวัดพะเยา
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดพระธาตุจอมศีล เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านถ้ำ อำเภอดอกคำใต้ จังหวัดพะเยา
วัดพระธาตุจอมศีลมีตำนานเล่าว่ามียักษ์ 2 ตน เป็นสามีภรรยากัน ซึ่งรักษาบริเวณภูเขามาช้านาน อาหารของยักษ์ก็คือสัตว์ต่าง ๆ จากนั้นได้มีพระพุทธเจ้าเสด็จมาบริเวณน้ำออกฮู (รู) ในปัจจุบันนี้ ยักษ์ได้พบพระพุทธเจ้าที่ได้เสด็จมาบริเวณนั้น จากนั้นยักษ์ คิดว่า มีอาหารแล้วและจะจับพระพุทธเจ้ากินเป็นอาหาร แต่พระพุทธเจ้าก็แสดงอิทธิฤทธิ์ โดยยักษ์ก็จะร้อนเป็นไฟจนยักษ์บอกว่าพอแล้วข้ายอมแล้ว พอยักษ์หยุดคิดที่จะกินพระพุทธเจ้าแล้ว จากนั้นจึงยอมทุกอย่างที่พระพุทธเจ้าได้สั่งสอนไว้และได้และได้จำศีลอยู่ที่ภูเขา ต่อมาชาวบ้านได้สร้างวัดพระธาตุจอมศีล วัดพระธาตุจอมศีลตั้งวัดเมื่อ พ.ศ. 2470 ได้รับพระราชทานวิสุงคามสีมาเมื่อวันที่่ 30 มีนาคม พ.ศ. 2558
ภายในวิหารประดิษฐานพระพุทธรูปทรงเครื่อง นามว่า หลวงพ่อพุกกะยาภรณ์มณีศรีปทุม กล่าวกันว่าเป็นพระพุทธรูปทรงเครื่องที่ใหญ่ที่สุดในโลก มีความสูง 7 เมตร หน้าตักกว้าง 5.5 เมตร สร้างเมื่อปี พ.ศ. 2545 องค์พระสร้างด้วย ปูนปั้นปิดทอง เซรามิก เพชรนิลจินดาที่ได้มาจาก จังหวัดจันทบุรีและประเทศพม่า
สกุลบัวหลวง

สำหรับความหมายอื่น ดูที่ บัวหลวง (แก้ความกำกวม)
| สกุลบัวหลวง |
| --- | --- |

Nelumbo nucifera

การจำแนกชั้นทางวิทยาศาสตร์
อาณาจักร:: Plantae
หมวด:: Magnoliophyta
ชั้น:: Magnoliopsida
อันดับ:: Proteales
วงศ์:: Nelumbonaceae
สกุล:: Nelumbo Adans.

สปีชีส์
 Nelumbo lutea (American Lotus)   Nelumbo nucifera (Sacred Lotus)
บัวหลวง ชื่อสกุล Nelumbo มีชื่อเรียกกันทั่วไปว่า ปทุมชาติ หรือ บัวหลวง มีถิ่นกำเนิดแถบเอเชีย เช่น จีน อินเดีย และไทย มีลำต้นใต้ดินแบบเหง้า และไหล ใบเมื่อยังอ่อนจะลอยปิ่มน้ำ ส่วนใบแก่จะโผล่พ้นน้ำ ก้านใบ และก้านดอกมีหนาม ดอกเป็นดอกเดี่ยวขนาดใหญ่ชูสูงพ้นผิวน้ำ มีทั้งดอกทรงป้อมและแหลม กลีบดอกมีทั้งชนิดซ้อนและไม่ซ้อน สีขาว ชมพู หรือเหลือง แล้วแต่ชนิดพันธุ์ บัวในสกุลนี้เป็นบัวที่รู้จักกันดีเพราะเป็นบัวที่มีดอกใหญ่นิยมนำมาไหว้พระ และใช้ในพิธีทางศาสนา เหง้าหรือที่มักเรียกกันว่ารากบัว และไหลบัว รวมทั้งเมล็ดสามารถนำมาเป็นอาหารได้
บัวหลวงเป็นไม้ล้มลุก ซึ่งเจริญเติบโตอยู่ใต้ดิน ลำต้นสีเขียวอ่อนจนถึงเหลือง แข็งเล็กน้อย ใบเป็นใบเดี่ยวรูปกลม แผ่นใบจะชูเหนือน้ำ รูปใบเกือบกลมขนาดใหญ่ ใบมีสีเขียว ผิวใบมีนวล ก้านใบแข็งเป็นหนาม ถ้าตัดตามขวาง จะเห็นเป็นรูภายใน ก้านใบมีน้ำยางขาว เมื่อหักจะมีสายใยสีขาว ใบอ่อนสีเทานวล ปลายม้วนงอขึ้นทั้งสองด้าน ก้านใบจะติดตรงกลางแผ่นใบ ดอก เดี่ยวมีสีขาว สีชมพู กลิ่นหอม บัวหลวงจะเริ่มบานตั้งแต่ตอนเช้า ก้านดอกยาวมีหนามเหมือนก้านใบ ชูดอกเหนือน้ำ และชูสูงกว่าใบเล็กน้อย กลีบเลี้ยง 4-5 กลีบ ขนาดเล็ก สีขาวอมเขียวหรือสีชมพู ร่วงง่าย กลีบดอกจำนวนมากเรียงซ้อนหลายชั้น นฐานรองดอกรูปกรวย สีเหลืองนวล ผล รูปกลมรีสีเขียวนวล มีจำนวนมากฝังอยู่ในส่วนที่เป็นรูปกรวย เมื่ออ่อนมีสีเหลือง รูปกรวยนี้เมื่อเป็นผลแก่จะขยายใหญ่ขึ้นมีสีเทาอมเขียวที่เรียกว่า "ฝักบัว" มีผลสีเขียวอ่อนฝังอยู่เป็นจำนวนมาก
รูปดอกจะเป็นพุ่มทรงสูงกลีบดอกสีชมพู ซ้อนกันหลายชั้น แต่ละกลีบโค้ง มีเกสรตัวผู้สีเหลืองเป็นจำนวนมาก ถัดเข้าไปตรงกลางเป็นส่วนฐานรองดอก จะขยายเป็นรูปกรวยสีเหลืองเป็นส่วนที่ไข่จะฝังอยู่และไข่จะเจริญไปเป็นผลบัวและฝังอยู่บนฝักบัว บัวชนิดนี้ มีชื่อเรียกว่า ปทุม ปัทมา โกกระนต โกกนุต
บัวหลวงสีชมพู
บัวหลวงสีชมพู
บัวหลวงในอุทยานแห่งชาติ
ในสัญลักษณ์และความเชื่อ

บัวมีมาตั้งแต่ สมัยก่อนพุทธกาล ซึ่งมีตำนานกล่าวว่า หมอชีวกโกมารภัจจ์ ได้ปรุงยาจากดอกบัวถวายแด่องค์สมเด็จพระพุทธเจ้า แก้อาการอ่อนเพลีย ถือว่าดอกบัวเป็น ดอกไม้ประจำศาสนาพุทธ ตามพุทธประวัติพบว่า บัวมีส่วนเกี่ยวข้องตั้งแต่ เมื่อพระพุทธเจ้าประสูติ ตรัสรู้ และปรินิพพาน เมื่อครั้งที่พระพุทธเจ้าทรงตรัสรู้แล้ว แต่เนื่องจากพระธรรมที่พระองค์ทรงบรรลุนั้นมีความละเอียดอ่อน สุขุมคัมภีรภาพ ยากต่อบุคคลจะรู้ เข้าใจและปฏิบัติได้ ทรงพิจารณาอย่างลึกซึ้ง แล้วทรงเห็นว่าบุคคลในโลกนี้มีหลายจำพวก บางพวกสอนได้ บางพวกสอนไม่ได้ เปรียบเสมือนบัวสี่เหล่า
ในสัญลักษณ์และความเชื่อ > ตำนานพระพุทธเจ้า 5 พระองค์

เรื่องราวของพระพุทธเจ้าหรือพระเจ้า 5 พระองค์ มีปรากฏอยู่ในตำนานเล่าขานมาว่า ในยุคปฐมกัลป์โน้น มีดอกไม้ชนิดหนึ่งผุดขึ้นมาก่อนดอกไม้อื่น ๆ จำนวน 5 ชนิด ด้วยกัน ซึ่งเรียกว่า “ปทุม” (ป แปลว่า ก่อน, ทุม แปลว่า ต้นไม้ ต่อมาเรียกดอกไม้ชนิดนี้ว่า ดอกบัว )
เมื่อท้าวหัสพรหมทอดพระเนตรเห็นดอกปทุมแต่ละดอกนั้นมีอักขระ คือ “นะ โม พุท ธา ยะ” จึงแสดงความเคารพ แล้วได้ตรัสพยากรณ์ว่า ในภัทรกัลป์นี้จะมีพระพุทธเจ้ามาตรัสรู้ 5 พระองค์ คือ
พระกักกุสันโธ
พระโกนาคมโน
พระกัสสโป
พระโคตโม /พระพุทธเจ้าปัจจุบัน/
พระเมตตยโย /พระศรีอาริยเมตไตรโย หรือพระศรีอาริย์
คนไทยส่วนใหญ่มักจะใช้ดอกบัว ในการบูชาพระอยู่เสมอ ความเชื่อในทางพุทธศาสนา ตั้งแต่สมัยโบราณว่า ดอกบัวก็เหมือนกับคนเรานี้เอง ดอกบัวที่ชูดอกพ้นจากผิวน้ำขึ้นมารับแสงสว่างได้นั้น ก็เหมือนกับ ผู้ที่หลุดพ้นจากความทุกข์ทั้งปวง กลายเป็นผู้รู้ ผู้ตื่น ผู้เบิกบานด้วยธรรม ซึ่งถือเป็นความหมายอันลึกซึ้ง และเป็นมงคลยิ่งนัก คนโบราณจึงมึความเชื่อว่า ครอบครัวใดที่ปลูกบัวเอาไว้ประจำบ้าน ก็จะช่วยให้คนครอบครัวนั้น มีจิตใจที่บริสุทธิ์ สะอาด และเบิกบานแจ่มใส เช่นเดียวกับดอกบัว และยังเชื่ออีกว่า สายใยของบัวที่ยืดยาวนั้น คือสายสัมพันธ์ของครอบครัว จะทำให้ทุกคนมีความห่วงใยรักใคร่ และผูกพันต่อกันอย่างแนบแน่น ครอบครัวนั้น ก็จะมีแต่ความสุข เพราะความรักใคร่ปรองดองของคนในครอบครัวทุกคน
ควรปลูกต้นบัวในวันพุธ เพราะวันพุธนั้น เหมาะสำหรับการปลูกต้นไม้ที่ให้ดอกสวยงาม ต้นบัวที่ปลูกในวันพุธ จะทำให้บัวผลิดอกบานสะพรั่งงดงามไปทั่วทั้งสระ ผู้ที่เหมาะที่จะปลูกบัวมากที่สุด คือ ผู้ที่เกิดปีจอ เพราะดอกบัวนั้น เป็นต้นไม้ประจำปีของคนเกิดปีจอ หากผู้ที่เกิดปีจอเป็นผู้ปลูก และมีผู้ที่เกิดปีเดียวกันอาศัยอยู่ภายในบ้าน ก็จะช่วยเพิ่มความเป็นสิริมงคลให้มากยิ่งขึ้นไปอีก (ถ้าไม่มีผู้ที่เกิดปีจอ ก็ควรให้หัวหน้าครอบครัวเป็นผู้ปลูกก็ได้)[ต้องการอ้างอิง]
สมิงหนุ่ม ว.วิวัฒนานนท์

| สมิงหนุ่ม ว> วิวัฒนานนท์ |
| --- | --- |
เกิด: นายอุดม สมานมิตร 4 ธันวาคม พ.ศ. 2527
สมิงหนุ่ม ว.วิวัฒนานนท์  หรือนายอุดม สมานมิตร เกิดเมื่อ 4 ธันวาคม พ.ศ. 2527 สถิติการชก 17 ครั้ง ชนะ 8 (น็อค 3) แพ้ 9
เกียรติประวัติ

เคยชิงแชมป์ต่อไปนี้แต่ไม่สำเร็จ
ชิงแชมป์ภาคฯรุ่นแบนตัมเวทเมื่อ 1 เมษายน 2550 แพ้น็อค รอลลี่ ลูนาส (ฟิลิปปินส์) ยก 11 ที่ อิชิกาว่า ญี่ปุ่น
วัดพระธาตุจอมพริก

| วัดพระธาตุจอมพริก |
| --- | --- |

ที่ตั้ง: ตำบลยม อำเภอท่าวังผา จังหวัดน่าน
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดพระธาตุจอมพริก เป็นวัดราษฎร์สังกัดคณะสงฆ์มหานิกาย ตั้งอยู่ในตำบลยม อำเภอท่าวังผา จังหวัดน่าน
วัดพระธาตุจอมพริกมีพระธาตุซึ่งเชื่อว่าบรรจุพระบรมสารีริกธาตุของสมเด็จพระสัมมาสัมพุทธเจ้า เมื่อถึงคืนวันเพ็ญเดือน 6 จะเกิดแสงรัศมีพุ่งจากยอดเจดีย์ไปหาเจดีย์องค์อื่น สันนิษฐานว่าพระธาตุสร้างขึ้นราวพุทธศตวรรษที่ 18 ประมาณ พ.ศ. 1825–1991 ตั้งแต่สมัยเมืองย่าง ก่อนที่จะย้ายเมืองไปที่เมืองน่านในปัจจุบัน พระธาตุมีลักษณะศิลปะสุโขทัยผสมศิลปะล้านนาและศิลปะพื้นบ้านไทยกาว มีสภาพทรุดโทรม และมีต้นพริกโบราณที่ใหญ่ที่สุดในโลกอายุกว่า 800 ปี เคียงคู่พระธาตุ ต้นพริกได้รับการลงทะเบียนอยู่ในรุกข มรดกของแผ่นดิน
จากข้อมูลของสำนักงานพระพุทธศาสนาแห่งชาติ ระบุว่าตั้งวัดเมื่อ พ.ศ. 2430 ได้รับพระราชทานวิสุงคามสีมาเมื่อวันที่ 21 มกราคม พ.ศ. 2554 กรมศิลปากรประกาศขึ้นทะเบียนเป็นโบราณสถาน เมื่อวันที่ 14 ตุลาคม พ.ศ. 2523
สกุลบาร์โบดีส

| สกุลบาร์โบดีส |
| --- | --- |

ปลาอีกอง หรือ ปลาที-บาร์บ (B. lateristriga) ที่เดิมใช้ชื่อว่า Puntius lateristriga

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Cypriniformes
วงศ์:: Cyprinidae
สกุล:: Barbodes Bleeker, 1859

ชนิดต้นแบบ
Barbodes maculatus Valenciennes, 1842
สกุลบาร์โบดีส เป็นสกุลของปลาน้ำจืดสกุลหนึ่ง ใช้ชื่อสกุลว่า Barbodes (/บาร์-โบ-ดีส/) ในวงศ์ปลาตะเพียน (Cyprinidae)
เป็นปลาที่พบได้ในภูมิภาคเอเชียใต้และเอเชียตะวันออกเฉียงใต้ คำว่า Barbodes มาจากภาษาละตินคำว่า barbus หมายถึง "หนวดปลา"  และภาษากรีกคำว่า oides หมายถึง "เหมือนกับ" หรือ "คล้ายกับ"
มีลักษณะสำคัญ คือ เมื่อยังเป็นลูกปลาวัยอ่อนจะมีแต้มกลมเรียงกันในแนวด้านข้างลำตัว 3-5 แต้ม ซึ่งรวมทั้งแต้มบริเวณคอดหาง และมีแต้มที่จุดเริ่มต้นของครีบหลัง ก้านครีบแข็งมีขอบเป็นซี่จักรแข็ง เกือบทุกชนิดมีหนวดบนขากรรไกรบนสองคู่ ยกเว้นในบางชนิด มีเกล็ดที่มีท่อในแนวเส้นข้างลำตัว 22-32 เกล็ด
การจำแนก

ปัจจุบันแยกออกได้เป็น 47 ชนิด
Barbodes amarus Herre, 1924
Barbodes aurotaeniatus (Tirant, 1885)
Barbodes banksi (Herre, 1940)
Barbodes baoulan Herre, 1926
Barbodes binotatus (Valenciennes, 1842)
Barbodes bovanicus (Day, 1877)
Barbodes bunau (Rachmatika, 2005)
Barbodes carnaticus (Jerdon, 1849)
Barbodes cataractae (Fowler, 1934)
Barbodes clemensi Herre, 1924
Barbodes disa Herre, 1932
Barbodes dorsimaculatus (Ahl, 1923)
Barbodes dunckeri (Ahl, 1929)
Barbodes elongatus (Ōshima, 1920)
Barbodes everetti (Boulenger, 1894)
Barbodes flavifuscus Herre, 1924
Barbodes hemictenus Jordan & Richardson, 1908
Barbodes herrei (Fowler, 1934)
Barbodes ivis (Seale, 1910)
Barbodes joaquinae (Wood, 1968)
Barbodes katolo Herre, 1924
Barbodes kuchingensis (Herre, 1940)
Barbodes lanaoensis Herre, 1924
Barbodes lateristriga (Valenciennes, 1842)
Barbodes lindog Herre, 1924
Barbodes manalak Herre, 1924
Barbodes manguaoensis (Day, 1914)
Barbodes microps (Günther, 1868)
Barbodes montanoi (Sauvage, 1881)
Barbodes pachycheilus (Herre, 1924)
Barbodes palaemophagus (Herre, 1924)
Barbodes palata Herre, 1924
Barbodes palavanensis (Boulenger, 1895)
Barbodes polylepis Chen & Li, 1988
Barbodes quinquemaculatus (Seale & Bean, 1907)
Barbodes resimus (Herre, 1924)
Barbodes rhombeus (Kottelat, 2000)
Barbodes sealei Herre, 1933
Barbodes semifasciolatus (Günther, 1868)
Barbodes sirang Herre, 1932
Barbodes stigma (Valenciennes, 1844)
Barbodes tras Herre, 1926
Barbodes truncatulus (Herre, 1924)
Barbodes tumba Herre, 1924
Barbodes umalii (Wood, 1968)
Barbodes wynaadensis (Day, 1873)
Barbodes xouthos (Kottelat & Tan, 2011)
หมายเหตุ: มอริส ก็อตลา นักมีนวิทยาชาวสวิส มีความเห็นว่าปลาในสกุลนี้ยังไม่มีข้อยุติ เนื่องจากมีความเห็นว่าการกระจายพันธุ์ของปลาในสกุลนี้ครอบคลุมแต่เฉพาะเอเชียตะวันออกเฉียงใต้และฟิลิปปินส์ แต่หลายชนิดในสกุลนี้ ได้แก่ B. bovanicus, B. carnaticus, B. elongatus, B. polylepis และ B. wynaadensis มีถิ่นกระจายพันธุ์อยู่นอกจากพื้นที่เหล่านี้
แหล่งข้อมูลอื่น

ข้อมูลที่เกี่ยวข้องกับ Barbodes ที่วิกิสปีชีส์
วัดพระธาตุจอมนาง

| วัดพระธาตุจอมนาง |
| --- | --- |

ที่ตั้ง: ตำบลจอมพระ อำเภอท่าวังผา จังหวัดน่าน
ประเภท: สำนักปฏิบัติธรรม
นิกาย: ธรรมยุติกนิกาย
 สถานีย่อยพระพุทธศาสนา
วัดพระธาตุจอมนาง ตั้งอยู่ที่หมู่ 9 ตำบลจอมพระ อำเภอท่าวังผา จังหวัดน่าน สร้างราวประมาณพุทธศักราช 1600-1650 สมัยพระเจ้าเจืองฟ้าธรรมิกราช หรือ พ่อขุนเจือง กษัตริย์ผู้ครองภูกามยาว หิรัญเงินยาง เวียงปะกัน และหัวเมืองต่าง ๆ ตลอดสายแม่น้ำโขง  ในสมัยโบราณวัดพระธาตุจอมนางเป็นวัดหลวงประจำเมือง คือ เวียงเหียง หรือ แส่งเหียง ตามจารึกภูกามยาว (พะเยา)
วัดพระธาตุจอมนางได้รับการประกาศขึ้นทะเบียนเป็นโบราณสถานในราชกิจจานุเบกษา เล่ม 61 ตอน 65 วันที่ 24 ตุลาคม 2487
ปัจจุบันวัดพระธาตุจอมนาง  มีเพียงแต่พุทธบริษัท ผู้ศรัทธา ได้ร่วมแรงร่วมใจกันตั้งสถานปฏิบัติธรรมในเขตโบราณสถานวัดพระธาตุจอมนาง ให้เป็นสถานที่ปฏิบัติธรรม ภาวนา มีพระภิกษุ สามเณร สายวัดป่า (ฝ่ายธรรมยุตินิกาย) จำพรรษาอยู่ โดยใช้ชื่อเรียกว่า "สำนักปฏิบัติธรรมพระธาตุจอมนาง"
การเดินทาง

จากอำเภอเมืองน่าน มาตามถนนน่านทุ่งช้าง (ทางหลวง1080)   ถึงอำเภอท่าวังผา ระยะทาง 43 ก.ม.
เมื่อถึงอำเภอท่าวังผา ผ่านตลาดเทศบาลท่าวังผา (ถนนสี่เลน) ให้ชิดขวา แล้วเลี้ยวเข้า  ช่องขวา (ทางกลับรถวัดศิลามงคล) ให้วิ่งรถเข้าช่องกลาง สังเกตป้ายทางหลวง      “น้ำตกศิลาเพชร”  กับป้าย “บ้านน้ำยาว”
เมื่อวิ่งตามถนนท่าวังผาศิลาเพชร (ทางหลวง 1170) เข้ามา 8 ก.ม.สังเกตป้ายซ้ายมือ “พระธาตุจอมนาง” หรือป้าย “ปรมัตถภาวนากรรมฐาน”
วัดพระธาตุจอมทอง (จังหวัดเชียงราย)

วัดพระธาตุจอมทอง ตั้งอยู่เลขที่ 355 หมู่ที่ 5 ตำบลปล้อง อำเภอเทิง จังหวัดเชียงราย ได้รับการสร้างวัดเมื่อ 1 มกราคม พ.ศ. 2525 ได้รับการประกาศตั้งวัดเมื่อ 6 สิงหาคม พ.ศ. 2527 ได้รับพระราชทานวิสุงคามสีมาเมื่อ 22 กันยายน พ.ศ. 2546 เขตพื้นที่วิสุงคามสีมา กว้าง 20 เมตร ยาว 40 เมตร ขนาดที่ตั้งของวัด 20 ไร่ 1 งาน 24 ตารางวา
สิ่งสำคัญภายในวัด

รูปหล่อพระครูบาเจ้าคำหล้า สํวโร
องค์พระธาตุจอมทอง
พระอุโบสถ
ศรนารายณ์ ส.สมหมาย

| ศรนารายณ์ ส> สมหมาย |
| --- | --- |
เกิด: จักรพันธ์ ผิวขำ
สัญชาติ:  ไทย
ศรนารายณ์ ส.สมหมาย หรือ ศรนารายณ์ ต.ชูชีพ ชื่อเล่น ปั้ม เป็นนักมวยไทยชาวไทยจากอำเภอดอนสัก จังหวัดสุราษฎร์ธานี ซึ่งจัดอยู่ในประเภทมวยเข่า และได้รับการกล่าวว่าเป็นนักมวยที่กล้าออกอาวุธมวย
ศรนารายณ์เป็นหนึ่งในนักมวยระดับแถวหน้าของประเทศ ผู้ซึ่งได้รับเลือกให้เข้าแข่งขันรายการศึกวันสถาปนา 67 ปีเวทีราชดำเนิน ในวันที่ 24 ธันวาคม จากการแข่งขันดังกล่าว ศรนารายณ์เป็นฝ่ายแพ้คะแนนต่อมนต์ดำ ศ.วีระพล ที่ซึ่งทั้งคู่ไม่เคยพบกันมาก่อน ในพิกัด 117 ปอนด์